stanford-oval/wikipedia huggingface dataset:
סמואל צ'ייס
הערות שוליים

1 2 3 4 5 6  "Chase, Samuel (1741–1811)". Maryland Online Encyclopedia (MdOE). Maryland Online Encyclopedia, a joint project of the Maryland Historical Society, the Maryland Humanities Council, the Enoch Pratt Free Library, and the Maryland State Department of Education. 2005. Archived from the original on May 9, 2008.
1 2 3 4 5  "Samuel Chase". The Supreme Court Historical Society. Archived from the original on July 13, 2007.
1 2  Daniel H Marchi, Past Future Power Belongs to the Reserved Power Clause, AuthorHouse, 2013, p. 411.
↑  "Survey of Historic Sites and Properties". Signers of the Declaration of Independence. National Park Service. 2008-06-11. Archived from the original on 2008-05-30.
↑  Alfred Knight, The Wizards of Washington: Triumphs and Travesties of the United States Supreme Court, iUniverse, 2006, p. 11.
↑  The Kentucky and Virginia Resolutions; Guideposts of Limited Government by WILLIAM J. WATKINS, JR, p. 393.
↑  Robert R. Bair, & Robin D. Coblentz, The Trials of Mr. Justice Samuel Chase, 27 Md. L. Rev. 365 (1967)
↑  Impeachment of Justice Chase by Steve Payne - Changing the times
↑  Samuel Chase – The Samuel Chase Impeachment Trial
↑  Jost, Kenneth (March 14, 2012). Supreme Court A to Z. SAGE, p. 238.
↑  Douglas Keith, Impeachment and Removal of Judges: An Explainer, Brennan Center for Justice at NYU Law, March 23, 2018.
↑  Richard Lillich, "The Chase Impeachment," American Journal of Legal History 1960 4(1): 49–72.
↑  "Biography of Anne Baldwin Chase – Colonial Hall".
| --- | --- |
בקרת זהויות :  NLI: 987007275526905171  GND: 119050234  ISNI: 0000 0000 2303 6066  LCCN: n81053548  NARA: 10568383  NTA: 099734885  SNAC: w60h4b7s  SUDOC: 174996160  US Congress: C000334  VIAF: 42639490   WorldCat (עם VIAF): 42639490
סמואל קופור

סמואל קופור (Samuel Osei Kuffour; נולד ב-3 בספטמבר 1976) הוא כדורגלן עבר גנאי ששיחק בעמדת המגן.
ידוע בעיקר בשל הכוח הפיזי שלו, תקופת המשחק שלו בבאיירן מינכן, שארכה למעלה מעשור, זכייתו ב-17 תארים גדולים, וכמעט 250 משחקים רשמיים.
קופור שיחק במדי נבחרת גאנה במונדיאל 2006, כמו גם בארבעה טורנירי גביע אפריקה לאומות.
קריירת מועדונים

קופור נולד בקומאסי, גאנה, והובא לאירופה על ידי טורינו בשנת 1991 כשהוא בגיל 15, לאחר ששיחק בקבוצת נוער מקומית במולדתו. בשנת 1993 עבר מהמועדון האיטלקי לבאיירן מינכן. לאחר שנה בה היה מושאל לנירנברג בעונת 1995-96 חזר לבאיירן, ואז ביצע את הפריצה בקריירה שלו.
קופור שיחק 11 עונות בבאיירן, שתחילתן בקבוצת הנוער והמשכן כשחקן בולט בקבוצה הבוגרת. הוא היה שחקן משמעותי בקבוצה שזכתה בליגת האלופות 2000-01, והבקיע את שער הניצחון בגביע הבין יבשתי 2001, שם הוכתר לאחר מכן לאיש המשחק. כמו כן, באותה שנה, סיים במקום השני בהצבעה על כדורגלן השנה באפריקה, כמו גם בשנת 1999.
קופור שיחק בהפסד המפורסם של באיירן למנצ'סטר יונייטד בגמר ליגת האלופות 1999, לאחר שספגה שני שערים מאוחרים. הוא צולם לאחר סיום המשחק כשהוא מכה בקרקע בתסכול, מחווה שזכתה להערכה בקרב אוהדי באיירן. הוא גם היה למגן הצעיר ביותר בכל הזמנים שהבקיע בליגת האלופות - 18 שנים ו-61 ימים - לאחר שהבקיע שער נגד ספרטק מוסקבה ב-2 בנובמבר 1994, במשחק שהסתיים בתיקו 2-2. לזכות קופור מעל 60 הופעות בליגת האלופות, המספר הגבוה ביותר בין כל השחקנים האפריקאים עד זמנו.
אחרי אחת עשרה העונות בבאיירן ו-175 הופעות הבונדסליגה, שוחרר קופור מהקבוצה וחתם על חוזה לשלוש שנים ברומא. הוא רשם 21 הופעות בעונת הבכורה שלו, לאחר ששיחק חלק מהעונה במדי הנבחרת. בשנה שלאחריה הושאל לליבורנו.
ב-28 בינואר 2008, הושאל קופור שוב, הפעם לאייאקס, במסגרת חוזה של שישה חודשים, עם אופציה לשתי עונות נוספות. הוא שוחרר בעקבות העדר טופס מסוים, ולאחר שהוגדר כמיותר על ידי מאמן רומא, לוצ'יאנו ספאלטי, עבר למעמד של שחקן חופשי.
בחודש אוגוסט באותה שנה, נפוצה שמועה שקופור מצטרף רוסיה לחימקי מוסקבה, אך ב-10 בספטמבר, הודיע באמצעות סוכנו, על פרישתו מכדורגל מקצועי.
קריירה בינלאומית

קופור החל את הקריירה בת 13 השנים, כשהוא בן 17, במשחק של נבחרת גאנה נגד סיירה לאון ב-28 בנובמבר 1993. הוא עבר את כל התחנות בנבחרת הלאומית: נוער, נוער עד גיל 21, וקפטן של הנבחרת הבוגרת כבר בגיל 23.
קופור פרץ לתודעה הבינלאומית כמגן בן 13. הוא שיחק בנבחרת גאנה הצעירה שזכתה בגביע העולם עד גיל 17 באיטליה 1991, ובמקום השני ביפן 1993, שם הפסידה גאנה לניגריה. בגביע העולם עד גיל 20, זכה במקום השני לאחר הפסד לברזיל, בטורניר אוסטרליה 1993.
קופור היה לזוכה מדליה בכדורגל אולימפי הצעיר בכל הזמנים, כשזכה במדליית ארד באולימפיאדת ברצלונה (1992) במדי נבחרת גאנה לפני יום ההולדת ה-16 שלו. הוא גם הגיע לרבע הגמר באולימפיאדת אטלנטה (1996).
לקופור הופעה אחת במונדיאל. הוא שותף במשחק נגד איטליה בשלב הבתים, אך לאחר טעות שלו במשחק, והפסד 2-0, לא שותף בשלושת המשחקים הבאים. נבחרת גאנה הודחה מהטורניר בשלב שמינית הגמר לאחר הפסד לברזיל.
ב-12 בינואר 2007, דירגה קונפדרציית הכדורגל של אפריקה את קופור ברשימת 30 השחקנים האפריקנים הטובים ביותר בכל הזמנים.
תארים והישגים > מועדונים

באיירן מינכן:
ליגת האלופות: 2000-01, גמר 1998-1999
הגביע הביניבשתי: 2001
אליפות הליגה גרמנית: 1996-1997, 1998-1999, 1999-2000, 2000-01, 2002-03, 2004-05
הגביע הגרמני: 1997-1998, 1999-2000, 2002-03, 2004-05; גמר 1998-1999
גביע הליגה הגרמנית: 1997, 1998, 1999, 2000, 2004
רומא:
הגביע האיטלקי: גמר 2005-06
תארים והישגים > בינלאומיים

אליפות העולם עד גיל 17: 1991, גמר 1993
אולימפיאדה: מדליית ארד 1992
אליפות העולם עד גיל 20: גמר 1993
תארים והישגים > אישיים

כדורגלן השנה באפריקה: מקום שני 1999, מקום שני 2001
כדור הזהב: מועמד 2001
30 השחקנים האפריקאים הטובים בכל הזמנים
כדורגלן השנה באפריקה של ה-BBC: 2001
כדורגלן השנה בגאנה: 1998, 1999, 2001
אלוף הכדורגל האולימפי הצעיר בכל הזמנים (15 שנים, 11 חודשים, 4 ימים)
המגן הצעיר ביותר בכל הזמנים שהבקיע בליגת האלופות (18 שנים, 61 ימים)
שיא ההופעות של שחקן אפריקאי בליגת האלופות
ספורטאי השנה בגאנה: 2001
אמונה, והחיים אחרי הכדורגל

ב-2003, התראיין לתוכנית תיעודית ב-BBC, ואמר שהוא רוצה להיות כומר או מיסיונר לאחר שיפרוש מכדורגל. הוא דיבר גם על התגובה המופתעת של כמה שחקנים גרמנים כשראו אותו מתפלל לפני משחקים, תוך התייחסות לתמיכה שקיבל מחברים נוצרים גנאים, במיוחד אלה המתגוררים במינכן.
באותו ראיון, סיפר קופור בצורה מרגשת על מות בתו, גודייבה, בתאונת טביעה בינואר באותה שנה. הוא הסביר כי האמונה הנוצרית שלו נתנה לו את האומץ להתמודד עם העתיד.
בינואר 2022 הצטרף בנו, סמואל קופור ג׳וניור לקבוצת הנוער של הפועל באר שבע.
הערות שוליים

↑  סוכנויות הידיעות, הגביע הביניבשתי של באיירן מינכן, באתר הארץ, 26 בנובמבר 2001
↑  סמואל קופור הודיע על פרישה ממשחק פעיל
↑  BBC - Press Office - Footballer Sammy Kuffour tells the World Service he wants to be a priest
↑  איציק כלפי, ‏בנו של סמואל קופור הצטרף לנוער של הפועל ב"ש, באתר ONE‏, 20 בינואר 2022
| נבחרת גאנה – גביע אפריקה לאומות 2000 |
| --- | --- | --- |
|  1 קינגסון •  2 דוגבייטי •  3 ע. קופור •  4 ס. קופור •  5 באידו •  6 גארגו •  7 פרקו •  8 אדוסיי •  9 איו •  10 אקונור •   11 אהינפול •  12 מאנטי • 13 נטי •  14 ג'יאן • 15 ג'ונסון • 16 אפיה • 17 אופורי קוואייה • 18 קנדי • 19 ד. אדו • 20 א. אדו • 21 ניארקו • 22 אג'יי • מאמן: דוסנה |  1 קינגסון •  2 דוגבייטי •  3 ע. קופור •  4 ס. קופור •  5 באידו •  6 גארגו •  7 פרקו •  8 אדוסיי •  9 איו •  10 אקונור •   11 אהינפול •  12 מאנטי • 13 נטי •  14 ג'יאן • 15 ג'ונסון • 16 אפיה • 17 אופורי קוואייה • 18 קנדי • 19 ד. אדו • 20 א. אדו • 21 ניארקו • 22 אג'יי • מאמן: דוסנה | גאנה |
| נבחרת גאנה – גביע אפריקה לאומות 2006 |
| --- | --- | --- |
|  1 אג'יי •  2 אנסה •  3 אגיימאנג •  4 קופור •  5 מנסה •  6 פאפו •  7 קינגסטון •  8 סארפיי •  9 טגואה •  10 אפיה •   11 דיקוה •  12 אטראם • 13 פרימפונג •  14 אמואה • 15 פנטסיל • 16 אוו • 17 אדוסיי • 18 יקובו • 19 מוחמד • 20 אדאמו • 21 איסה • 22 מקארתי • 23 דרמאן • מאמן: רטומיר דויקוביץ' |  1 אג'יי •  2 אנסה •  3 אגיימאנג •  4 קופור •  5 מנסה •  6 פאפו •  7 קינגסטון •  8 סארפיי •  9 טגואה •  10 אפיה •   11 דיקוה •  12 אטראם • 13 פרימפונג •  14 אמואה • 15 פנטסיל • 16 אוו • 17 אדוסיי • 18 יקובו • 19 מוחמד • 20 אדאמו • 21 איסה • 22 מקארתי • 23 דרמאן • מאמן: רטומיר דויקוביץ' | גאנה |
| נבחרת גאנה – מונדיאל 2006 |
| --- | --- | --- |
|  1 אג'יי •  2 סארפיי •  3 ג'יאן •  4 קופור •  5 מנסה •  6 פאפו •  7 שילה •  8 אסיין •  9 ד. בואטנג •  10 אפייה •   11 מונטארי •  12 טאצ'י-מנסה • 13 מוחמד •  14 אמואה • 15 פנטסיל • 16 אוו • 17 קוואיה • 18 אר. אדו • 19 פרימפונג • 20 או. אדו • 21 איסאה • 22 קינגסון • 23 דרמאן • מאמן: דוקוביץ' |  1 אג'יי •  2 סארפיי •  3 ג'יאן •  4 קופור •  5 מנסה •  6 פאפו •  7 שילה •  8 אסיין •  9 ד. בואטנג •  10 אפייה •   11 מונטארי •  12 טאצ'י-מנסה • 13 מוחמד •  14 אמואה • 15 פנטסיל • 16 אוו • 17 קוואיה • 18 אר. אדו • 19 פרימפונג • 20 או. אדו • 21 איסאה • 22 קינגסון • 23 דרמאן • מאמן: דוקוביץ' | גאנה |
| --- | --- |
בקרת זהויות :  GND: 1331625130  VIAF: 4437171795248612350005   WorldCat (עם VIAF): 4437171795248612350005
עונת 1927/1928 בליגה הלאומית האיטלקית

| --- | --- |

טורינו, הקבוצה המנצחת
 תקופת התחרות:  25 בספטמבר 1927 – 22 ביולי 1928 (302 ימים)
 מספר משתתפות:  22
 הזוכה:  טורינו
 מספר משחקים:  276
 מספר שערים:  953 (3.45 בממוצע למשחק)
 מלך השערים:  ממלכת איטליה חוליו לובונטי   (35 שערים)
 → 1926/19271928/1929 ←
עונת 1927/1928 בליגה הלאומית האיטלקית הייתה העונה ה-28 של התחרות שאורגנה על ידי התאחדות הכדורגל האיטלקית. המשחקים החלו ב-25 בספטמבר 1927 והסתיימו ב-22 ביולי 1928.
בליגה השתתפו 22 קבוצות. עבור הניצחון הוענקו שתי נקודות ונקודה עבור תוצאת תיקו.
בעקבות משחקי ליגת המשנה של העונה הקודמת לליגה הלאומית הועלו נוברה, פרו פטריה, רג'אנה ולאציו. אף קבוצה לא ירדה ליגה, אך בעקבות התאחדות מספר קבוצות, בסופו של דבר ליגה כללה 22 קבוצות.
טורינו זכתה באליפות הליגה בפעם הראשונה בתולדות המועדון (התואר של העונה הקודמת אינו נחשב).
אף על פי שבתחילת העונה סוכם על כך ש-6 קבוצות יירדו לליגת משנה, בסופו של דבר אף קבוצה לא ירדה בעקבות הגדלת מספק הקבוצות בליגה יתרה מכך, 10 קבוצות מליגת משנה העפילו לליקה לאומית לעונה הקרובה.
מהלך התחרות

הקבוצות חולקו ל-2 בתים, 11 קבוצות בכל בית. מכל בית 4 קבוצות העפילו לשלב הסופי בו נקבעה המנצחת של התחרות.
מהלך התחרות > טבלת התחרות – השלב הסופי

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | טורינו | 14 | 8 | 3 | 3 | 33 | 18 | 15 | 19 | זכייה באליפות |
| 2. | גנואה | 14 | 7 | 3 | 4 | 30 | 27 | 3 | 17 |  |
| 3. | אלסנדריה | 14 | 6 | 4 | 4 | 31 | 25 | 6 | 16 |  |
| 3. | יובנטוס | 14 | 7 | 2 | 5 | 23 | 17 | 6 | 16 |  |
| 5. | בולוניה | 14 | 5 | 5 | 4 | 28 | 18 | 10 | 15 |  |
| 6. | מילאן | 14 | 5 | 4 | 5 | 21 | 24 | 3- | 14 |  |
| 7. | אינטר | 14 | 5 | 1 | 8 | 27 | 37 | 10- | 11 |  |
| 8. | קסאלה | 14 | 1 | 2 | 11 | 14 | 41 | 27- | 4 |  |
כדורגלנים מצטיינים

חוליו לובונטי מטורינו כבש 35 שערים וזכה בתואר מלך השערים.
סכין מדממת

| --- | --- |

סכין מדממת על סוסו, במשלחת לחקר הילוסטון, 1873
 לידה:  1840 בערך טריטוריית דקוטה
 נהרג:  25 ביוני 1876 מונטנה
 השתייכות:  רגימנט הפרשים השביעי של צבא ארצות הברית
 תקופת הפעילות:  1868–1876 (כ־8 שנים)
 דרגה:  סייר
 פעולות ומבצעים
 מלחמות האינדיאנים  קרב ליטל ביגהורן
סכין מדממת (בשפת הסו: Tamina WeWe, באנגלית: Bloody Knife) היה אינדיאני אמריקני ששירת בצבא ארצות הברית כסייר וכמורה דרך עבור רגימנט הפרשים השביעי. הוא היה הסייר המועדף על לוטננט קולונל ג'ורג' קסטר ונאמר עליו שהוא "כנראה הסייר המפורסם ביותר ששירת בצבא ארצות הברית".
'סכין מדממת' נולד לאבא משבט ההאנקפאפא (תת שבט של הלקוטה, סעיף של שבט הסו) ולאמא משבט האריקארה בערך בשנת 1840. הוא נדחה על ידי שאר בני הסו מהשבט עקב מוצאו ובמיוחד על ידי גאל, צ'יף עתידי. הוא עבר עם אמו לשבט האריקארה. אחיו נהרגו בפשיטה של שבט הסו תחת פיקודו של גאל בשנת 1862.
סכין מדממת הועסק על ידי חברת פרווה אמריקנית כשליח וכצייד לפני שהפך לסייר בצבא ארצות הברית. הוא נהרג ב-25 ביוני 1876 בקרב ליטל ביגהורן לאחר שנורה בראשו.
'סכין מדממת' (מצד שמאל כורע ברך) יחד עם ג'ורג' קסטר (במרכז)
סכין חמאה

צלחת עם חמאה וסכין חמאה
סכין חמאה עם עיטורים
סכין חמאה היא סכין בעלת להב קהה המשמשת לחיתוך, מריחה ואכילת חמאה.
ישנם שני סוגים של סכיני חמאה:
סכין חמאה לחלוקה – מיועדת לחלוקת החמאה מהכלי המשותף לצלחות של הסועדים. לסכין זו יש קצה חד שמסייע בחיתוך של גוש החמאה. בסכין זו לא נוגעים בלחם, כדי למנוע מפירורים ללכלך את הצלחת המרכזית.
סכין חמאה למריחה – משמשת כל סועד למריחת החמאה על הלחם. לסכין זו יש קצה מעוגל כדי שפרוסת הלחם לא תיקרע בשעת המריחה.
סכין החמאה מיועדת עבור חמאה, אך יכולה לשמש גם עבור ממרחים אחרים, כמו למשל: ריבה, ממרח שוקולד, סלט אבוקדו, פטה ועוד.
ראו גם

מסלסל חמאה
סירקואיט פארטי

סירקואיט פארטי באטלנטה, ג'ורג'יה
סירקואיט פארטי (באנגלית: Circuit party; באופן מילולי: חוג המסיבות), במקור דיסקו פארטי (Disco party), הוא אירוע ריקודים גדול שנמשך לאורך הלילה ועד היום שלאחר מכן, כמעט תמיד עם מספר אירועים קשורים בימים שלפני ואחרי האירוע המרכזי. מסיבות מסוג זה החלו להופיע בסוף שנות ה-70 ובתחילת שנות ה-80 של המאה ה-20. באותה תקופה, אירועים אלו התקיימו, למשך ערב אחד בלבד, במקומות גדולים שונים במטרופולינים עם אוכלוסיית הומוסקסואלים גדולה.
אישים בקהילה הגאה והקהילה המדעית פרסמו חששות לגבי התרבות של סירקואיט פארטי, במיוחד השימוש הרב בסמים, כגון אלכוהול, קנאביס, מתאמפטמין, MDMA, קטמין, GHB, אמיל ניטריטים (אנ') ו-"סמי מסיבות" אחרים. בדרך כלל, מקדמי הסירקואיט פארטי שוכרים אנשי מקצוע רפואיים שיוצבו מחוץ למקום האירוע, בצפייה למנות יתר של סמים, התייבשות או שכרות במהלך האירוע. כמו כן, יש המצביעים על הסיכונים של מנת יתר ופגיעה בשיקול הדעת המובילים ליותר מין ללא קונדום והעברת מחלות מין. יש המאשימים כי סירקואיט פארטי גורמת להתפשטות של שימוש לרעה במתאמפטמין ועלייה בהעברת מחלות מין, במיוחד HIV/איידס, בקרב גברים הומוסקסואלים.
על אף שמסיבות אלו פתוחות לכל אחד, המסיבות נתפסות בדרך כלל כאירועים חברתיים שטחיים שמיועד בעיקר לגברים הומוסקסואלים לבנים בכושר גופני המזוהים בגבריות. סירקואיט פארטי מחייבות כניסה בתשלום, כאשר חלקן מנוהלות למטרות רווח ואחרות למטרות תרומה לארגוני צדקה להט"ביות או לתוכניות הקשורות לרפואת להט"ב.
ראו גם

גיי בר
ריקודי התה (להט"ב)
הערות שוליים

1 2  "The Unsung History of Circuit Parties, Where Gay Men Seek Sex and Freedom". www.vice.com. ארכיון מ-2022-06-16. נבדק ב-6 ינו' 2021. {{cite web}}:  (עזרה)
↑  Ghaziani, Amin; Cook, Thomas D. (2005), "Reducing HIV Infections at Circuit Parties: From Description to Explanation and Principles of Intervention Design", Journal of the International Association of Physicians in AIDS Care, SAGE Publications, 4 (2): 32–46, doi:10.1177/1545109705277978, PMID 16103025.
↑  Leinwand, Donna (6 ביוני 2002), "Worries crash 'circuit parties'", USA Today, ארכיון מ-2011-08-03, נבדק ב-2022-06-16 {{citation}}:  (עזרה)
↑  Reardon, Patrick T. "OUT ON THE CIRCUIT". chicagotribune.com. ארכיון מ-2022-06-16. נבדק ב-6 ינו' 2021. {{cite web}}:  (עזרה)
↑  Lewis LA & Ross MW (1995): A Select Body: The gay dance party subculture and the HIV/AIDS pandemic New York: Cassel.
עונת 1928/1929 בליגה הלאומית האיטלקית

| --- | --- |
 תקופת התחרות:  30 בספטמבר 1928 – 7 ביולי 1929 (281 ימים)
 מספר משתתפות:  32
 הזוכה:  בולוניה
 מספר משחקים:  487
 מספר שערים:  1801 (3.7 בממוצע למשחק)
 מלך השערים:  ממלכת איטליה ג'ינו רוסטי   (36 שערים)
 → 1927/19281929/1930 ←
 
עונת 1928/1929 בליגה הלאומית האיטלקית הייתה העונה ה-29 (שלישית ואחרונה כליגה לאומית) של התחרות שאורגנה על ידי התאחדות הכדורגל האיטלקית. המשחקים החלו ב-30 בספטמבר 1928 והסתיימו ב-7 ביולי 1929.
בליגה השתתפו 32 קבוצות. עבור הניצחון הוענקו שתי נקודות ונקודה עבור תוצאת תיקו.
בעקבות משחקי ליגת המשנה של העונה הקודמת והחלטה על הגדלת הליגה ל-32 קבוצות, 10 קבוצות מליגת משנה העפילו לליגה לאומית.
בולוניה זכתה באליפות הליגה בפעם השנייה בתולדות המועדון.
זו הייתה העונה האחרונה של ליגה לאומית. החל מעונת 1929/1930 התחרות התקיימה במסגרת סרייה א'.
מהלך התחרות

הקבוצות חולקו ל-2 בתים, 16 קבוצות בכל בית. הקבוצות שזכו במקום 1–9 בבית א' ובבית ב' העפילו לסרייה א'. הקבוצות שזכו בראשות הבית, המשיכו למשחק הגמר.
מהלך התחרות > משחקי הגמר

משחקי הגמר התקיימו ב-23 ביוני וב-30 ביוני בין בולוניה לבין טורינו. המפגש הכפול הסתיים בתוצאה 3−1 ו-0−1. בהתאם לתקנון, זה חייב משחק נוסף. המשחק הנוסף התקיים ברומא ב-7 ביולי והסתיים בניצחון של בולוניה 1−0.
כדורגלנים מצטיינים

ג'ינו רוסטי מטורינו כבש 36 שערים וזכה בתואר מלך השערים.
עונת 1929/1930 בלה ליגה

| --- | --- |
 תקופת התחרות:  1 בדצמבר 1929 – 30 במרץ 1930 (120 ימים)
 מספר משתתפות:  10
 הזוכה:  אתלטיק בילבאו
 מספר משחקים:  90
 מספר שערים:  420 (4.67 בממוצע למשחק)
 מלך השערים:  ספרד 1785 גיירמו גורוסטיסה   (20 שערים)
 → 19291930/1931 ←
 
עונת 1929/1930 הייתה העונה השנייה של לה ליגה, הליגה הספרדית הבכירה בכדורגל. העונה החלה ב-1 בדצמבר 1929 והסתיימה ב-30 במרץ 1930.
הליגה כללה 10 קבוצות.
אתלטיק בילבאו זכתה בתואר הראשון שלה כשהיא עושה זאת מבלי להפסיד אף משחק לאורך העונה. בנוסף לכך, היא זכתה בגביע המלך הספרדי.
בהתאם לתוצאות העונה אתלטיקו מדריד ירדה ליגה.
כדורגלנים מצטיינים

בהתאם לנתונים הרשמיים של LFP זוכה פרס הפיצ'יצ'י הוא: גיירמו גורוסטיסה 
(ספרד 1785 ספרד), אתלטיק בילבאו, שכבש 20 שערים ב-18 משחקים. בהתאם לנתוני עיתון הספורט MARCA הוא כבש 19 שערים בלבד.
השוער המצטיין של העונה הוא: גרגוריו בלסקו (ספרד 1785 ספרד), אתלטיק בילבאו, שספג 28 שערים ב-15 משחקים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | אתלטיק בילבאו | 18 | 12 | 6 | 0 | 63 | 28 | 35 | 30 | זכתה בתואר וגם בגביע המלך הספרדי |
| 2 | ברצלונה | 18 | 11 | 1 | 6 | 46 | 36 | 10 | 23 |  |
| 3 | ארנס קלוב | 18 | 9 | 2 | 7 | 51 | 40 | 11 | 20 |  |
| 4 | אספניול | 18 | 9 | 2 | 7 | 40 | 33 | 7 | 20 |  |
| 5 | ריאל מדריד | 18 | 7 | 3 | 8 | 45 | 42 | 3 | 17 |  |
| 6 | ריאל אוניון | 18 | 6 | 5 | 7 | 48 | 52 | 4- | 17 |  |
| 7 | ריאל סוסיאדד | 18 | 5 | 4 | 9 | 34 | 37 | 3- | 14 |  |
| 8 | ראסינג סנטנדר | 18 | 7 | 0 | 11 | 32 | 58 | 26- | 14 |  |
| 9 | קלוב אירופה | 18 | 6 | 1 | 11 | 29 | 44 | 15- | 13 |  |
| 10 | אתלטיקו מדריד | 18 | 5 | 2 | 11 | 32 | 50 | 18- | 12 | ירדה לליגה השנייה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ספרד 1785 גיירמו גורוסטיסה | אתלטיק בילבאו | 20 |
| 2 | ספרד 1785 גספר רוביו | ריאל מדריד | 19 |
| 3 | ספרד 1785 סנטיאגו אורטיזבראה | ריאל אוניון | 18 |
| 4 | ספרד 1785 ויקטור אונמונו | אתלטיק בילבאו | 15 |
| 5 | ספרד 1785 לואיס רגיירו | ריאל אוניון | 14 |
| 5 | ספרד 1785 מנואל גורוצ'אגה | ארנס קלוב | 14 |
| 7 | ספרד 1785 חוסה איראראגורי | אתלטיק בילבאו | 13 |
| 8 | ספרד 1785 לואיס מארין | אתלטיקו מדריד | 12 |
| 8 | ספרד 1785 מרטי ונטולרה | אספניול | 12 |
| 10 | ספרד 1785 אנחל ארוצ'ה | ברצלונה | 11 |
סניקס

| --- | --- |
אין תמונה חופשית
 לידה:  1981 (בן 43 בערך) תל אביב
 שם לידה:  יוני בן-יהודה
 עיסוק:  ראפר
 סוגה:  היפ הופ
 שיתופי פעולה בולטים:  סאבלימינל, שי 360, קול ג'י ראפ
 
יוני בן-יהודה (נולד ב-1981), ידוע בשם הבמה סניקס (באנגלית: Sneakas) הוא ראפר ישראלי-אמריקאי.
ביוגרפיה

יוני בן-יהודה נולד בתל אביב בשנת 1981. בגיל 11 ירד למנהטן.
בשנת 2000 השתתף באלבום האוסף של חברת מאד מאן, "מיקרופון למקסימום", בשיר "סגנון חופשי" עם כלא 6. ב-2001 השתתף באלבום השני, "מיקרופון למקסימום 2" בשיר "מכים שנית", גם הוא עם כלא 6.
בשנת 2002 התארח באלבום הבכורה של סאבלימינל והצל, "האור והצל", בשיר "נון סטופ". שנה לאחר מכן, ב-2003, יצא לסיבוב הופעות של שנה במזרח התיכון במאות מועדונים ופסטיבלים.
בשנת 2007 הוציא את המיני אלבום Rap Kicks and Politics שמכר למעלה מעשרת אלפים עותקים ברחבי העולם. במרץ 2008 יצא לאור אלבום הבכורה שלו, In It for the Change בחברת "בייבי סטפס", שכלל גם את השירים מתוך המיני-אלבום. באלבום השתתפו אמנים שונים, בהם סאבלימינל, שי 360, רון נשר, רועי אדרי והראפר האמריקאי קול ג'י ראפ. האלבום יצא בחברת הבת של סוני מיוזיק אנטרטיינמנט, רד מיוזיק (אנ'), וזכה לשבחים ממבקרי המוזיקה.
בשנת 2012 התארח במיקסטייפ של הראפר האמריקאי בישופ לאמונט (אנ'), The Layover, בשיר "That’s What She Said". באותה השנה הוציא את הסינגל "Gimme the Loot", מתוך מיקסטייפ הבכורה שלו, בהשתתפות הראפר האמריקאי בולדי ג'יימס (אנ'). בדצמבר יצא המיקסטייפ, בשם There's a Rap for That.
דיסקוגרפיה > אלבומי אולפן

2008: In It for the Change
דיסקוגרפיה > מיקסטייפים

2012: There's a Rap for That
דיסקוגרפיה > מיני-אלבומים

2007: Rap Kicks and Politics
הערות שוליים

↑  Sneakas redefining Jewish rap scene, Ynetnews, ‏2011-09-17 (באנגלית)
↑  Sneakas, Baeble Music
1 2  רפי ברבירו, עברית שפה יפה, באתר ynet, 19 בדצמבר 2007
↑  In It For The Change - Sneakas | Songs, Reviews, Credits | AllMusic (באנגלית אמריקאית), נבדק ב-2020-07-01
↑  New Video: Sneakas feat. Boldy James "Gimme The Loot", Vibe, ‏2012-07-10 (באנגלית)
↑  Sneakas - There's A Rap For That | Download & Listen [New Mixtape], web.archive.org, ‏2015-09-18
סטן סטייזיאק

| --- | --- |

סטייזיאק, 1977
 לידה:  13 באפריל 1937 ארווידה, קוויבק, קנדה
 פטירה:  19 ביוני 1997 (בגיל 60) פורטלנד, אורגון, ארצות הברית
 שם במה:  קראשר סטייזיאק אמיל קוברלי סטן סטייזיאק
 משקל:  122 ק"ג
 גובה:  1.93 מטר
 לאום:  קנדי
 קריירה מקצוענית:  1958–1984 (כ־26 שנים)
 היכל התהילה:  2018
ג'ורג' אמיל סטיפיץ' (באנגלית: George Emile Stipich;‏ 13 באפריל 1937 – 19 ביוני 1997) הידוע יותר בשם הבמה שלו, סטן סטייזיאק היה מתאבק קנדי. הוא מוכר בעיקר בשל תקופתו בארגון ההיאבקות World Wide Wrestling Federation‏ (ה-WWWF, לימים ה-WWE) בשנות ה-70, שבו זכה פעם אחת באליפות העולם במשקל כבד של ה-WWWF. בשנת 2018, הוא הוכנס להיכל התהילה של ה-WWE.
קריירת היאבקות מקצועית > תחילת הקריירה (1959–1965)

סטיפיץ' החל להתאמן במונטריאול, כשאת הבכורה שלו בענף ערך בשנת 1959. בקרב הבכורה שלו הוא הופיע תחת שם הבמה אמיל קוברלי באירוע עבור ארגון ההיאבקות Big Time Wrestling, שבסיסו היה בקלגרי, אלברטה. בשלהי שנת 1960, הוא ביצע מעבר לארצות הברית, שם הופיע עבור ארגון ההיאבקות St. Louis Wrestling Club, שבו הופיע תחת שם הבמה סטן סטייזיאק; שם במה זה נלקח ממתאבק אחר בשם סטנלי סטייזיאק (ששמו האמיתי ג'וזף סטייזיאק) אשר נפטר בשנת 1931 מאלח דם.
שנה לאחר מכן, סטייזיאק התאבק בו זמנית גם בארגוני היאבקות קנדיים וגם בארגון ההיאבקות האמריקאי מסנט לואיס. בחודש יוני 1961, הוא הפך לאלוף הזוגות הבינלאומי הראשון של NWA, כאשר הוא ומן מאונטיין קמפבל זכו בתואר זה בארגון ההיאבקות הקנדי Maple Leaf Wrestling. הם החזיקו בתואר זה במשך 91 ימים, עד שהפסידו את חגורות האליפות בחודש ספטמבר.
סטייזיאק המשיך להתאבק בשתי החזיתות בתחילת שנות ה-60. בשלהי שנת 1963, הוא הופיע עבור ארגון ההיאבקות Western States Sports, שבסיסו באמרילו, טקסס, ובו הוא הספיק לאתגר את אלוף העולם במשקל כבד של NWA באותה התקופה, לו ת'ז.
קריירת היאבקות מקצועית > Stampede Wrestling‏ (1964–1968)

בין השנים 1964 ל-1968, סטייזיאק הופיע באופן שגרתי בארגון ההיאבקות Stampede Wrestling מקלגרי, אלברטה. הוא זכה ארבע פעמים באליפות הקנדית במשקל כבד של NWA ושלוש פעמים באליפות הצפון אמריקאית במשקל כבד של Stampede Wrestling.
קריירת היאבקות מקצועית > Pacific Northwest Wrestling‏ (1965–1971)

במהלך שהותו בארגון זה, הוא זכה באליפות במשקל כבד של NWA Pacific Northwest חמש פעמים בין השנים האלה. בנוסף, הוא זכה ארבע פעמים באליפות הזוגות של NWA Pacific Northwest.
חייו ומותו

לסטיפיץ' היו שנים ילדים: בת בשם בריטני ובן בשם שון, שהיה מתאבק מקצועי גם כן.
הוא נפטר ב-19 ביוני 1997 כתוצאה מאי-ספיקת לב.
אליפויות והישגים

הישגים בארגון ההיאבקות Georgia Championship Wrestling
אליפות מקון במשקל כבד של NWA (פעם אחת)
הישגים בארגון ההיאבקות Maple Leaf Wrestling
אליפות הזוגות הבינלאומית של NWA (גרסת טורונטו) (פעם אחת)  - עם מן מאונטיין קמפבל
הישגים בארגון ההיאבקות NWA All-Star Wrestling
אליפות הזוגות הקנדית של NWA (גרסת ונקובר) (פעמיים)  - עם דאץ' סאבאג'
הישגים בארגון ההיאבקות NWA Big Time Wrestling
אליפות בראס נאקלס של NWA (גרסת טקסס) (3 פעמים)
אליפות טקסס במשקל כבד של NWA (פעם אחת)
אליפות טקסס לזוגות של NWA (פעם אחת)  - עם קילר טים ברוקס
הישגים בארגון ההיאבקות National Wrestling Federation – NWF
האליפות הצפון אמריקאית במשקל כבד של NWF (פעם אחת)
הישגים בארגון ההיאבקות Pacific Northwest Wrestling
אליפות במשקל כבד של NWA Pacific Northwest‏ (7 פעמים)
אליפות הזוגות של NWA Pacific Northwest‏ (8 פעמים)  - עם הרוסי המטורף (1), מייטי אורסוס (1), הארו סאסאקי (1), טוני מרינו (1), דאץ' סאבאג' (1), באדי רוז (1) ובילי ג'ק היינס (2)
הישגים במגזין ההיאבקות Ring Around The Northwest Newsletter
מתאבק השנה (1965)
הישגים בארגון ההיאבקות Stampede Wrestling
האליפות הקנדית במשקל כבד של NWA (גרסת קלגרי) (4 פעמים)
האליפות הצפון אמריקאית במשקל כבד של Stampede Wrestling‏ (3 פעמים)
חבר היכל התהילה (1995)
הישגים בארגון ההיאבקות Western States Sports
אליפות בראס נאקלס של NWA (גרסת אמרילו) (פעם אחת)
הישגים בארגון ההיאבקות World Championship Wrestling (Australia)
אליפות העולם במשקל כבד של IWA (פעם אחת)
הישגים בארגון ההיאבקות World Wide Wrestling Federation/WWE
אליפות העולם במשקל כבד של ה-WWWF (פעם אחת)
חבר היכל התהילה (2018)